Un bărbat de 35 de ani a murit după ce s-a intoxicat cu amoniac în timp ce curăța un canal cu dejecții de la animale.
Bărbatul lucra la o fermă de porci din orașul Gătaia, din județul Timiș. Incident s-a petrecut în timpul programului, conform Ziare.com.
Colegii acestuia l-au găsit decedat și au alertat autoritățile. La fața locului s-au deplasat de urgență echipaje de medici și pompieri. Cadrele medicale nu au mai putut salva viața bărbatului și au constatat decesul.
Polițiștii au deschis o anchetă pentru a stabili circumstanțele în care s-a produs tragedia. Inspectorii ITM fac verificări pentru a afla dacă au fost respectate normele de protecția muncii.